Wo die brandeburgische Hohezollere 1701 für s Herzogdum Preusse d Königswürde überchoo hai, isch d Bezeichnig Preusse immer meh uf dr brandeburgisch Gsamtstaat usdehnt worde. S Königriich Preusse isch zur europäische Grossmacht ufgstiige, het s Kaiserdum Östriich us dr Füehrigsposition vo de dütsche Staate verdrängt und het 1871 s Dütsche Kaiserriich gründet und het das as dr sterkst Deilstaat (Bundesgliid) dominiert.